YONG ดีดบวก 3% เก็งงบ Q1 กำไรโตดี ลุ้นปีนี้ทะลุ 129 ล้าน
YONG ดีดบวก 3% โบรกชี้ไตรมาส 1/66 กำไรโตดีแตะ 24-32 ล้าน ลุ้นปีนี้ทะลุ 129 ล้าน แถมตุนแบ็กล็อกแน่น 648 ล้าน แนะซื้อเป้า 3.50 บาท
YONG ดีดบวก 3% โบรกชี้ไตรมาส 1/66 กำไรโตดีแตะ 24-32 ล้าน ลุ้นปีนี้ทะลุ 129 ล้าน แถมตุนแบ็กล็อกแน่น 648 ล้าน แนะซื้อเป้า 3.50 บาท
24 เม.ย. 2566

ผู้สื่อข่าวรายงานว่า วันนี้ (24 เม.ย.66) ราคาหุ้น บริษัท ยงคอนกรีต จำกัด (มหาชน) หรือ YONG อยู่ที่ระดับ 3.42 บาท ลบ 0.10 บาท หรือ 3.01% สูงสุดที่ระดับ 3.48 บาท ต่ำสุดที่ระดับ 3.28 บาท ด้วยมูลค่าซื้อขาย 61.05 ล้านบาท

บล.ดาโอ ระบุในบทวิเคราะห์ (21 เม.ย.66) ว่า  YONG ลุ้นกำไรไตรมาส 1/66 มีโอกาสโตเด่น เทียบช่วงเดียวกันของปีก่อน คาดที่ 24-32 ล้านบาท เทียบกับไตรมาส 1/65 ที่ 19.35 ล้านบาท Backlog ณ สิ้นงวดไตรมาส 1/66 อยู่ที่ 648 ล้านบาท โดยรายได้นับจากไตรมาส 2/66 จะเพิ่มขึ้นโดยได้แรงหนุนจากการเพิ่มกำลังโรงงานบางใหญ่และบางเลนรวม 130,000 คิวต่อปี (COD เดือน เม.ย.)
ขณะเดียวกันราคาขายเฉลี่ยของทุกผลิตภัณฑ์ปรับเพิ่มขึ้น อิงดัชนีราคาวัตดุก่อสร้างกลุ่มซีเมนต์และผลิตภัณฑ์คอนกรีต ไตรมาส 1/66  ราคาเพิ่มขึ้น 3.8%เทียบช่วงเดียวกันของปีก่อน และ 1.7%เทียบช่วงเดียวกันของปีก่อน ตามลำดับ โดยประเมินกำไรสุทธิปี 66 ที่ 129 ล้านบาท โต 28%เทียบช่วงเดียวกันของปีก่อน และปี 67 อยู่ที่ 151 ล้านบาท โต 17% เทียบช่วงเดียวกันของปีก่อน แนะซื้อเป้า 3.50 บาท